CELEX: 62019TN0514
Language: et
Date: 2019-07-18 00:00:00
Title: kohtuasi T-514/19: 18. juulil 2019 esitatud hagi – DI versus EKP

28.10.2019   
            
            
               ET
            
            
               Euroopa Liidu Teataja
            
            
               C 363/18
            
         
      18. juulil 2019 esitatud hagi – DI versus EKP
      (kohtuasi T-514/19)
      (2019/C 363/26)
      Kohtumenetluse keel: inglise
      
         Pooled
      
      
         Hageja: DI (esindaja: advokaat L. Levi)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada EKP juhatuse 7. mai 2019. aasta otsus, millega nähakse distsiplinaarkaristusena ette töölepingu ette teatamata ülesütlemine;
               
            
                  —
               
               
                  tühistada EKP juhatuse 25. juuni 2019. aasta otsus, millega keeldutakse distsiplinaarmenetluse taasavamisest pärast kriminaalmenetluse lõpetamist;
               
            
                  —
               
               
                  selle tagajärjel määrata hageja tööle ennistamine alates 11. maist 2019 koos kõikide rahaliste õigustega ja üldsuse asjakohase teavitamisega, et taastada tema hea nimi;
               
            
                  —
               
               
                  igal juhul mõista hagejale väidetavalt tekitatud mittevaralise kahju hüvitamiseks välja hinnanguliselt ex aequo et bono20 000 eurot:
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja üheksa väidet.
      
                  1.
               
               
                  Esimene väide, et vaidlustatud meetmete autoril puudus pädevus.
               
            
                  2.
               
               
                  Teine väide, et rikutud on EKP personalieeskirjade artiklit 8.3.2. Väidetavalt algatati distsiplinaarmenetlus väljaspool aegumistähtaega.
               
            
                  3.
               
               
                  Kolmas väide, mille kohaselt on tegemist distsiplinaarmenetluse põhimõtte rikkumisega, mis tulenes kriminaalõigusrikkumisest ja mille puhul tuleb oodata kriminaalasja lahendit, samuti hea halduse ja hoolsuskohustuse põhimõtete rikkumisega.
               
            
                  4.
               
               
                  Neljas väide, et distsiplinaarkomitee ületas oma volitusi. Väidetavalt on rikutud EKP personalieeskirjade artiklit 8.3.7 koos erapooletuse põhimõttega, mis on välja toodud EL põhiõiguste harta artiklis 41.
               
            
                  5.
               
               
                  Viies väide, mille kohaselt on tehtud ilmne hindamisviga.
               
            
                  6.
               
               
                  Kuues väide, mille kohaselt on rikutud süütuse presumptsiooni. Väidetavalt on rikutud EL põhiõiguste harta artiklit 48.
               
            
                  7.
               
               
                  Seitsmenda väite kohaselt on rikutud põhimõtet, et distsiplinaarmenetlus tuleb läbi viia mõistliku aja jooksul, ning hoolsuskohustust.
               
            
                  8.
               
               
                  Kaheksas väide, et rikutud on põhjendamiskohustust.
               
            
                  9.
               
               
                  Üheksas väide, mis on esitatud teise võimalusena, et rikutud on proportsionaalsuse põhimõtet.